CELEX: 32012D0737
Language: fi
Date: 2012-11-27 00:00:00
Title: 2012/737/EU: Komission täytäntöönpanopäätös, annettu 27 päivänä marraskuuta 2012 , eläintaudeista ilmoittamisesta yhteisössä annetun neuvoston direktiivin 82/894/ETY liitteiden I ja II muuttamisesta (tiedoksiannettu numerolla C(2012) 8518)  ETA:n kannalta merkityksellinen teksti

29.11.2012   
            
            
               FI
            
            
               Euroopan unionin virallinen lehti
            
            
               L 329/19
            
         KOMISSION TÄYTÄNTÖÖNPANOPÄÄTÖS,
   annettu 27 päivänä marraskuuta 2012,
   eläintaudeista ilmoittamisesta yhteisössä annetun neuvoston direktiivin 82/894/ETY liitteiden I ja II muuttamisesta
   (tiedoksiannettu numerolla C(2012) 8518)
   (ETA:n kannalta merkityksellinen teksti)
   (2012/737/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY (1) ja erityisesti sen 5 artiklan 2 kohdan ensimmäisen ja toisen luetelmakohdan,
   sekä katsoo seuraavaa:
   
               (1)
            
            
               Eläintaudeista ilmoittamisesta unionissa annetussa direktiivissä 82/894/ETY vahvistetaan niiden eläintautien ilmoittamista koskevat kriteerit, joiden esiintymisestä jäsenvaltion, jossa tautia esiintyy, on ilmoitettava komissiolle ja muille jäsenvaltioille.
            
         
               (2)
            
            
               Direktiivin 82/894/ETY liite I, jossa luetellaan taudit, joiden esiintymisestä on ilmoitettava komissiolle ja muille jäsenvaltioille, sisältää yhtenä maaeläimiin tarttuvista taudeista hevosen enkefalomyeliitin sen eri muotoja toisistaan erottamatta. Selkeyden vuoksi ja jotta saadaan arvokasta tietoa eläinten terveyden ja kansanterveyden kannalta tärkeistä taudinaiheuttajista, hevosen enkefalomyeliitin eri muodot olisi nimenomaisesti mainittava kyseisessä liitteessä.
            
         
               (3)
            
            
               Lisäksi raivotauti, pernarutto, nautatuberkuloosi, nautojen luomistauti, nautojen tarttuva leukoosi sekä lampaiden ja vuohien luomistauti on useimmissa jäsenvaltioissa laajalti hävitetty. Sen seurauksena tautipesäkkeet ovat harventuneet suuressa osassa unionin alueita. Tautipesäkkeet olisi tästä lähtien ilmoitettava komissiolle ja muille jäsenvaltioille. Sen vuoksi nämä taudit olisi lisättävä liitteeseen I.
            
         
               (4)
            
            
               Hallinnollisen taakan välttämiseksi on aiheellista vaatia tietyissä olosuhteissa viikoittaisia ilmoituksia edellä mainittujen tautien primääritautipesäkkeistä ja kuukausittaisia ilmoituksia niiden sekundääritautipesäkkeistä.
            
         
               (5)
            
            
               Tietyt jäsenvaltiot ja niiden alueet eivät ole vielä saavuttaneet muista kuin eksoottisista taudeista, kuten nautojen tuberkuloosista, nautojen luomistaudista, nautojen tarttuvasta leukoosista tai lampaiden ja vuohien luomistaudista virallisesti vapaata asemaa, sellaisena kuin niistä säädetään eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetussa neuvoston direktiivissä 64/432/ETY (2) ja eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetussa neuvoston direktiivissä 91/68/ETY (3). Kohtuuttomien ilmoitusmäärien välttämiseksi ei pitäisi vaatia ilmoittamaan edellä mainittujen tautien tautipesäkkeistä, jotka sijaitsevat jäsenvaltioissa, jotka eivät ole taudista vapaita, tai niiden alueilla.
            
         
               (6)
            
            
               Tulevaisuudessa eläintauteja koskevat ilmoitukset sekä komissiolle että Maailman eläintautijärjestölle, jäljempänä ’OIE’, kuuluvaan Maailman eläinten terveyttä koskevaan tietojärjestelmään (World Animal Health Information System) viedään yhteen ainoaan tietojärjestelmään (Animal Disease Information System – ADIS). Sen vuoksi direktiivin 82/894/ETY liitteessä I on aiheellista käyttää mahdollisuuksien mukaan OIE:n käyttämää terminologiaa.
            
         
               (7)
            
            
               Sähköinen raportointijärjestelmä on jo käytössä matalapatogeenisen lintuinfluenssan esiintymiselle luonnonvaraisissa linnuissa. Sen vuoksi on aiheellista osoittaa selvästi, että lintuinfluenssan osalta erittäin patogeenisen lintuinfluenssan tautipesäkkeet olisi ilmoitettava siipikarjan, vankeudessa pidettävien lintujen ja luonnonvaraisten lintujen osalta, mutta matalapatogeenisen lintuinfluenssan tautipesäkkeet olisi ilmoitettava ainoastaan siipikarjan ja vankeudessa pidettävien lintujen osalta.
            
         
               (8)
            
            
               Epitsoottinen ulseratiivinen syndrooma (EUS) poistettiin neuvoston direktiivin 2006/88/EY liitteen IV muuttamisesta siltä osin kuin on kyse virusperäiselle verenvuotoseptikemialle alttiiden kalalajien luettelosta ja epitsoottista ulseratiivista syndroomaa koskevan kohdan poistamisesta 25 päivänä lokakuuta 2012 annetulla komission täytäntöönpanodirektiivillä 2012/31/EU (4) eksoottisia tauteja koskevasta luettelosta, joka esitetään vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (5) liitteessä IV olevassa II osassa. Sen vuoksi kyseinen tauti olisi poistettava myös direktiivin 82/894/ETY liitteestä I.
            
         
               (9)
            
            
               Sen vuoksi direktiivin 82/894/ETY liitteitä I ja II olisi muutettava.
            
         
               (10)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan direktiivin 82/894/ETY liitteet I ja II tämän päätöksen liitteen mukaisesti.
   2 artikla
   Tätä päätöstä sovelletaan 1 päivästä tammikuuta 2013.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 27 päivänä marraskuuta 2012.
      
         
            Komission puolesta
         
         Maroš ŠEFČOVIČ
         
            Varapuheenjohtaja
         
      
   
   
      (1)  EYVL L 378, 31.12.1982, s. 58.
   
      (2)  EYVL 121, 29.7.1964, s. 1977/64.
   
      (3)  EYVL L 46, 19.2.1991, s. 19.
   
      (4)  EUVL L 297, 26.10.2012, s. 26.
   
      (5)  EUVL L 328, 24.11.2006, s. 14.
   
      LIITE
      Muutetaan direktiivin 82/894/ETY liitteet I ja II seuraavasti:
      
                  1)
               
               
                  Korvataan liite I seuraavasti:
                  
                     ”LIITE I
                     
                        Taudit, joista on ilmoitettava
                     
                     A.   Maaeläinten taudit
                     
                     
                                  
                              
                              
                                 Luettelo A.1:
                                 
                                             —
                                          
                                          
                                             Afrikkalainen hevosrutto
                                          
                                       
                                             —
                                          
                                          
                                             Afrikkalainen sikarutto
                                          
                                       
                                             —
                                          
                                          
                                             Pernarutto
                                          
                                       
                                             —
                                          
                                          
                                             Lintuinfluenssa (HPAI siipikarjan, vankeudessa pidettävien lintujen ja luonnonvaraisten lintujen osalta ja LPAI siipikarjan ja vankeudessa pidettävien lintujen osalta)
                                          
                                       
                                             —
                                          
                                          
                                             Sinikielitauti (Bluetongue)
                                          
                                       
                                             —
                                          
                                          
                                             Nautojen spongiforminen enkefalopatia
                                          
                                       
                                             —
                                          
                                          
                                             Klassinen sikarutto
                                          
                                       
                                             —
                                          
                                          
                                             Nautojen tarttuva keuhkorutto
                                          
                                       
                                             —
                                          
                                          
                                             Astumatauti
                                          
                                       
                                             —
                                          
                                          
                                             Hevosen enkefalomyeliitin seuraavat muodot:
                                             
                                                         —
                                                      
                                                      
                                                         Itäinen hevosen enkefalomyeliitti
                                                      
                                                   
                                                         —
                                                      
                                                      
                                                         Japanin enkefaliitti
                                                      
                                                   
                                                         —
                                                      
                                                      
                                                         Venezuelalainen hevosen enkefalomyeliitti
                                                      
                                                   
                                                         —
                                                      
                                                      
                                                         Länsi-Niilin virustauti
                                                      
                                                   
                                                         —
                                                      
                                                      
                                                         Läntinen hevosen enkefalomyeliitti
                                                      
                                                   
                                       
                                             —
                                          
                                          
                                             Hevosen näivetystauti
                                          
                                       
                                             —
                                          
                                          
                                             Suu- ja sorkkatauti
                                          
                                       
                                             —
                                          
                                          
                                             Räkätauti
                                          
                                       
                                             —
                                          
                                          
                                             Lumpy skin -tauti
                                          
                                       
                                             —
                                          
                                          
                                             Newcastlen tauti
                                          
                                       
                                             —
                                          
                                          
                                             Pienten märehtijäin rutto
                                          
                                       
                                             —
                                          
                                          
                                             Raivotautiviruksen aiheuttama tartunta
                                          
                                       
                                             —
                                          
                                          
                                             Rift Valley -kuume
                                          
                                       
                                             —
                                          
                                          
                                             Karjarutto
                                          
                                       
                                             —
                                          
                                          
                                             Lammas- ja vuohirokko
                                          
                                       
                                             —
                                          
                                          
                                             Mehiläisten pieni pesäkuoriainen -tartunta (Aethina tumida)
                                          
                                       
                                             —
                                          
                                          
                                             Sian vesikulääritauti
                                          
                                       
                                             —
                                          
                                          
                                             Mehiläisten Tropilaelaps-punkki-tartunta
                                          
                                       
                                             —
                                          
                                          
                                             
                                                Vesicular stomatitis -tauti
                                          
                                       
                           
                                  
                              
                              
                                 Luettelo A.2:
                                 
                                             —
                                          
                                          
                                             Nautojen luomistauti
                                          
                                       
                                             —
                                          
                                          
                                             Nautatuberkuloosi
                                          
                                       
                                             —
                                          
                                          
                                             Nautojen tarttuva leukoosi
                                          
                                       
                                             —
                                          
                                          
                                             Vuohien ja lampaiden luomistauti (paitsi Brucella ovis)
                                          
                                       
                           B.   Vesiviljelyeläinten taudit
                     
                     
                                 —
                              
                              
                                 Epitsoottinen vertamuodostavan kudoksen kuolio (EHN)
                              
                           
                                 —
                              
                              
                                 Vertamuodostavan kudoksen tarttuva kuolio
                              
                           
                                 —
                              
                              
                                 Lohen tarttuva anemia
                              
                           
                                 —
                              
                              
                                 
                                    Perkinsus marinus -loisen aiheuttama tartunta
                              
                           
                                 —
                              
                              
                                 
                                    Microcytos mackini -loisen aiheuttama tartunta
                              
                           
                                 —
                              
                              
                                 Marteilioosi-nilviäistauti (Marteilia refringens)
                              
                           
                                 —
                              
                              
                                 Bonamioosi-nilviäistauti (Bonamia ostreae)
                              
                           
                                 —
                              
                              
                                 
                                    Bonamia exitiosa -loisen aiheuttama tartunta
                              
                           
                                 —
                              
                              
                                 Koikarpin herpesvirus
                              
                           
                                 —
                              
                              
                                 Taura-syndrooma
                              
                           
                                 —
                              
                              
                                 Virusperäinen verenvuotoseptikemia (VHS-tauti)
                              
                           
                                 —
                              
                              
                                 Valkopilkkutauti
                              
                           
                                 —
                              
                              
                                 Yellowhead-tauti”
                              
                           
               
            
                  2)
               
               
                  Muutetaan liite II seuraavasti:
                  
                              a)
                           
                           
                              Korvataan C kohta seuraavasti:
                              
                                          ”C.
                                       
                                       
                                          Kun kyseessä on liitteessä I olevassa A.2 kohdassa lueteltu maaeläinten tauti:
                                          
                                                      —
                                                   
                                                   
                                                      Vahvistus tautipesäkkeestä, tartunnasta tai taudinaiheuttajan esiintymisestä karjassa, sellaisena kuin se määritellään direktiivin 64/432/ETY liitteissä A ja D, ja tilalla, sellaisena kuin se määritellään neuvoston direktiivin 91/68/ETY (1) liitteessä A, tai tällaisen karjan tai tilan virallisesti vapaan aseman peruuttamisesta laboratoriotutkimuksen tai epidemiologisen tutkimuksen perusteella direktiivin 64/432/ETY liitteiden A ja D mukaisesti tai direktiivin 91/68/ETY liitteen A mukaisesti jäsenvaltiossa tai sen alueella, joka on edellä tarkoitettujen direktiivien mukaisesti virallisesti vapaa kyseisistä taudeista eikä ole epidemiologisesti yhteydessä edelliseen tautipesäkkeeseen, on ilmoitettava 2 artiklan d alakohdassa tarkoitettuna primaaritautipesäkkeenä komissiolle ja jäsenvaltioille yhden viikon kuluessa.
                                                   
                                                
                                                      —
                                                   
                                                   
                                                      Vahvistus muusta tautipesäkkeestä, tartunnasta, taudinaiheuttajan esiintymisestä tai karjan tai tilan virallisesti vapaan aseman peruuttamisesta laboratoriotutkimuksen tai epidemiologisen tutkimuksen perusteella direktiivin 64/432/ETY liitteiden A ja D mukaisesti tai direktiivin 91/68/ETY liitteen A mukaisesti jäsenvaltiossa tai sen alueella, joka on edellä tarkoitettujen direktiivien mukaisesti virallisesti vapaa kyseisistä taudeista, on ilmoitettava sekundääripesäkkeenä tämän direktiivin 4 artiklan 1 kohdan mukaisesti.
                                                   
                                                
                                                      —
                                                   
                                                   
                                                      Sekundääripesäkkeet on ilmoitettava komissiolle ja jäsenvaltioille kuukausittain.
                                                   
                                                
                                                      —
                                                   
                                                   
                                                      Nautojen tuberkuloosin, nautojen luomistaudin sekä lampaiden ja vuohien luomistaudin osalta taudinaiheuttajan lajin nimi on myös liitettävä ilmoitukseen, jos se tunnetaan.
                                                   
                                                
                                    
                        
                              b)
                           
                           
                              Lisätään kohta seuraavasti:
                              
                                          ”D.
                                       
                                       
                                          Kun kyseessä on liitteessä I olevassa B kohdassa lueteltu vesiviljelyeläinten tauti:
                                          
                                                      —
                                                   
                                                   
                                                      Vahvistus eksoottisen taudin tautipesäkkeestä ja muiden kuin eksoottisten tautien tautipesäkkeistä jäsenvaltioissa, vyöhykkeillä tai osastoissa, sellaisina kuin ne on määritelty neuvoston direktiivissä 2006/88/EY (2), jotka olivat aiemmin taudista vapaita, on ilmoitettava primääritautipesäkkeinä.
                                                   
                                                
                                                      —
                                                   
                                                   
                                                      Muut kuin ensimmäisessä luetelmakohdassa mainitut tautipesäkkeet on ilmoitettava tämän direktiivin 4 artiklan 1 kohdan mukaisesti sekundääripesäkkeinä.
                                                   
                                                
                                                      —
                                                   
                                                   
                                                      Sekundääripesäkkeet on ilmoitettava komissiolle ja jäsenvaltioille kuukausittain. Vyöhykkeen tai osaston nimi ja kuvaus on myös liitettävä ilmoitukseen.
                                                   
                                                
                                    
                        
            
         (1)  EYVL L 46, 19.2.1991, s. 19.”
      
         (2)  EUVL L 328, 24.11.2006, s. 14.”